cyanic-selkie/wikianc huggingface dataset:
Typpidioksidi
Ympäristö- ja terveysvaikutukset
Typpidioksidi syövyttää ihoa ja hengitysteitä. Kaasun tai höyryn hengittäminen esim. työympäristössä voi aiheuttaa hengenvaarallisen keuhkopöhön. Typpidioksidi on myös merkittävä ilmansaaste. Energiatuotannon, teollisuuden ja liikenteen savukaasupäästöjen mukana ilmaan kulkeutuu pääasiassa typpimonoksidia, joka etenkin otsonin vaikutuksesta hapettuu nopeasti typpidioksidiksi. Tämä aiheuttaa happosateita, rehevöitymistä ja hengitystieoireita. Typpidioksidi eroaa mm. suhteellisen vesiliukoisesta rikkidioksidista siinä, että se ei jää nenän ja hengitysteiden limakalvoille, vaan pääsee keuhkorakkuloihin saakka. Hapettimena se vaurioittaa hengitysteiden limakalvoja. Sekä välittömät että pitkäaikaiset terveyshaitat ovat varsin selviä suurissa kaupungeissa, joissa pitoisuudet ovan moninkertaisia Suomeen verrattuna. Terveyshaitat Suomessa ovat kiistanalaisia, koska pitoisuudet ovat kaupungeissakin varsin pieniä ja on vaikea erottaa vaikutuksia muiden ilmansaasteiden kuten pienhiukkasten vaikutuksista. On toisaalta väitetty, että typpidioksidi aiheuttaisi jopa 240 kuolemaa vuodessa.
Carinae
Carinae voi tarkoittaa seuraavia asioita
Hermeneutiikka
Varhainen Raamatun hermeneutiikka
Perinteinen juutalainen hermeneutiikka erosi kreikkalaisesta siinä, että juutalaiset katsoivat Tanakhin, juutalaisen Raamatun kaanonin, olevan virheetön: ristiriitaisia kohtia ei pidetty tekstissä olevina virheinä tai tekstin turmeltumisina — sen sijaan ne katsottiin tarkoituksellisiksi, ja niiden katsottiin sisältävän merkityksiä, jotka tuli houkutella ulos tekstistä eksegeesillä. Tämän vuoksi rabbiiniset tulkitsijat kehittivät ongelmakohdille rinnakkaisia, esoteerisia lukutapoja. Tämä oli myös yhtenä taustatekijänä varhaiselle kabbalalle ja gematrialle, jotka katsoivat raamatunteksteissä olevan kirjaimiin tai lukuarvoihin perustuvia mystisiä tai "salaisia" merkityksiä.
Keskiaikainen hermeneutiikka
Tyypillinen keskiaikainen eksegeettinen tekniikka jakoi tekstin glossiin, jotka kirjoitettiin joko rivien väliin tai sivujen marginaaliin, jotka oli jätetty leveiksi tätä tarkoitusta varten. Teksti jaettiin edelleen scholioihin, jotka olivat pidempiä eksegeettisiä selityksiä, jotka oli usein kirjoitettu erillisille sivuille.
Schleiermacher
Friedrich Schleiermacher (1768–1834) tutki ymmärtämisen luonnetta paitsi pyhien kirjoitusten tulkinnassa myös suhteessa kaikkiin inhimillisiin teksteihin ja viestintätapoihin. Hän erotti kieliopillisen ja psykologisen tulkitsemisen toisistaan. Ensin mainittu tutkii sitä, kuinka teos on koostettu yleisistä ajatuksista, ja viimeksi mainittu niitä ominaispiirteitä, jotka luonnehtivat teosta kokonaisuudessaan.
Schleiermacherin myötä hermeneutiikka alkoi painottaa tulkitsijan merkitystä tulkitsemisessa. Schleiermacherin hermeneutiikka painotti tulkitsijassa tapahtuvaa tekstin ymmärtämistapahtumaa oleellisena askelena tulkitsemisessa. Ymmärrys ei ollut seurausta pelkästään tekstin lukemisesta, vaan siihen kuului myös tekstin historiallisen kontekstin ja kirjoittajan psykologian tunteminen.
Heidegger
Jo neljä vuotta ennen pääteoksensa Olemisen ja ajan ilmestymistä pitämissään luennoissa Heidegger esitti irtaantumista hermeneutiikasta termin tavanomaisessa merkityksessä, oppina tekstien tulkinnasta. Heideggerin mukaan hermeneutiikkaa ei pidä ensisijaisesti käsittää oppirakennelmana niistä tekniikoista ja tietoisuuden prosesseista, joiden kautta tietämistä tavoitteleva subjekti pyrkii oikeaan ymmärrykseen tulkitsemisen kohteesta. Tämän tavanomaisen hermeneutiikan keskeinen tavoite oli selvittää, miten subjekti voi ymmärtää tekstin merkityksen. Heideggerin myötä tämä ongelma korvautuu kysymyksellä ”Miten sellainen olento, jonka oleminen muodostuu ymmärtämisestä, on maailmassa?” Hermeneutiikasta tulee näin osa ymmärtävän, eksistoivan olennon, täälläolon – Daseinin – analyysia.
Nykyaikainen hermeneutiikka
Jürgen Habermasille hermeneutiikka eli oikeammin kommunikatiivisuus on yksi kriittisen yhteiskuntateorian ulottuvuus. Hän kritisoi aikaisemman hermeneutiikan, erityisesti Gadamerin, konservatiivisuutta, koska keskittyminen perinteeseen vaikutti vievän mahdollisuuden yhteiskuntakritiikkiin ja yhteiskunnalliseen muutokseen. Habermas kritisoi myös marxismia ja häntä edeltänyttä Frankfurtin koulukuntaa, koska se ei ollut huomioinut kriittisen teorian hermeneuttista ulottuvuutta ja samalla katsoi tietyt osa-alueet modernisaatiossa arvokkaiksi, kuten tieteellisen keskustelukulttuurin evolutiivisen kehityksen kohti parempaa. Habermas käytti elämismaailman (Lebenswelt) käsitettä ja painotti vuorovaikutuksen ja viestinnän samoin kuin työn ja tuotannon merkitystä yhteiskuntateorialle.
Hyvinkään–Karkkilan rautatie
Radan historiaa
Rataosan Kytäjä–Pyhäjärvi rakennustyöt aloitettiin tammikuussa 1911 useasta kohdasta samanaikaisesti. Radan 6,4 metrin pituiset kiskot olivat peräisin Vaasan radalta, ja ne oli valmistettu Fr. Kruppin tehtaalla Saksassa. Radan rakennustyö sujui nopeasti ja ensimmäisen juna saapui Hyvinkäältä Pyhäjärvelle 27. elokuuta. Säännöllinen liikenne alkoi marraskuussa ja radan viralliset vihkiäiset pidettiin 24. helmikuuta 1912. Hunsalasta suunniteltiin rakennettavaksi Forssaan yhdysrata, joka olisi yhdistänyt Hyvinkään−Karkkilan ja Jokioisten rautatiet, mutta suunnitelmaa ei koskaan toteutettu.
Liikkuva kalusto
thumb|HKR 5 -veturi [[Jokioisten Museorautatiellä kesäkuussa 2000.]] thumb|HKR:n [[Move 21 -veturi Jokioisten Museorautatiellä; kävelysillan pidikkeissä ratavartijan työkaluja: veturi on lähdössä radantarkastusmatkalle.]]
Radan vaunukalusto oli vuonna 1912 seuraava:
Veturi nro 1 myytiin ensimmäisen maailmansodan aikana Venäjälle. Sen tilalle hankittiin vuonna 1917 Tampellan konepajalta veturi no. 5, joka oli ensimmäinen itsenäisessä Suomessa valmistunut veturi. Tyypiltään veturi oli samanlainen kuin aikaisemmin hankitut veturit 3 ja 4.
Kaluston kohtalo radan lakkauttamisen jälkeen
Rautatien lakkauttamisen jälkeen kalustoa kulkeutui erilaisiin käyttötarkoituksiin.
Roger de Lauria (D42)
Palvelus
Alus poistettiin palveluksesta 1982.
Sukellusvene
thumb|Toisen maailmansodan aikainen Yhdysvaltain laivaston Gato-luokan sukellusvene pintakulussa. thumb|Tummansiniset maat ovat maita, joissa vuonna 2006 oli käytössä sukellusveneitä. Vaaleansiniset maat ovat maita, joissa on ollut käytössä sukellusveneitä. Sukellusvene on alus, joka on suunniteltu kulkemaan pintakulun lisäksi veden alla. Sukellusveneen toiminta perustuu Arkhimedeen lakiin, jonka mukaan kappaleen noste on sama kuin sen syrjäyttämän nestetilavuuden paino. Mikäli syrjäytetyn vesimäärän tilavuutta (painoa), voidaan muuttaa, alus saadaan kellumaan tai sukeltamaan.
Ihmisvoimin toimivat sukellusveneet
Yhdysvaltain vapaussodassa David Bushnell rakensi 1775 Turtleksi nimetyn sukellusveneen, jota käytettiin veivattavalla ruuvilla ja sen oli tarkoitus kiinnittää vihollislaivan pohjaan miina. Alusta myös kokeiltiin käytännössä englantilaisen laivasto-osaston lippulaivaan HMS Eagleen, mutta kiinnitysyritys epäonnistui. Syynä epäonnistumiseen oli kohteeksi valitun laivan pohjaa pieneliöiltä suojannut kuparilaatoitus.
Konevoimin toimivat sukellusveneet
Irlantilaissyntyinen John Philip Holland suunnitteli Yhdysvalloissa ensimmäiset sen laivaston virallisesti käyttöön ottamat sukellusveneet. Niiden valmistamiseksi Isaac Rice perusti Electric Boat Companyn vuonna 1899. Yhdysvallat otti käyttöön USS Hollandin vuonna 1900. Hollandin kehittämä sukellusvenemalli oli siinä määrin vakuuttava että Vickers rakensi niitä lisenssillä Kuninkaalliselle laivastolle viisi.
Diesel- ja sähkömoottori-yhdistelmä
Ennen ydinkäyttöisiä sukellusveneitä suurin osa 1900-luvun sukellusveneistä käytti akkukäyttöisiä sähkömoottoreita liikkumiseen sukelluksissa ja bensiini- tai dieselmoottoreita pinnalla liikkumiseen ja akkujen lataamiseen. Dieselmoottoreita asennettiin sukellusveneisiin jo ennen ensimmäistä maailmansotaa. Dieselmoottori ja sähkömoottori, jotka voitiin kytkeä irti toisistaan mekaanisilla kytkimillä, pyörittivät potkuria aluksi käyttäen samaa akselia. Tämä mahdollisti sen, että dieselmoottori pystyi käyttämään sähkömoottoria generaattorina akkujen lataamista varten ja pyörittämään samalla potkuria. Dieselmoottorin ja sähkömoottorin välinen kytkin irrotti dieselmoottorin, kun sukellusvene sukelsi, jolloin sähkömoottori pystyi pyörittämään potkuria. Sähkömoottorissa roottorissa saattoi olla useita käämejä, joita voitiin kytkeä sarjaan hidasta nopeutta varten ja rinnakkain suurempaa nopeutta varten.
Rakenne
Diesel-sukellusveneen voimanlähteenä pinnalla ovat dieselmoottorit ja sukelluksissa sähkömoottorit, jotka saavat virtaa akuista. Sähkömoottoreiden akkuja voidaan ladata ja sukellusvenettä ajaa pinnan alla snorkkelin, eli pinnalle ulottuvan ilmanottoputken avulla. Sukellusveneen snorkkeli keksittiin juuri ennen toista maailmansotaa Hollannissa. Saksalaiset saivat keksinnön haltuunsa miehittäessään maan vuonna 1940. Snorkkeleita alettiin asentaa Saksan laivaston sukellusveneisiin vuoden 1943 aikana.
(29075) 1950 DA
(29075) 1950 DA on yli kilometrin kokoinen maan lähelle tuleva asteroidi. Sillä on korkein tunnettu riski impaktiin eli Maahan kohdistuvaan törmäykseen. Mahdollisesta vaarasta huolimatta törmäys on epätodennäköinen; eri tutkijat ovat arvioineet riskiksi noin 0–0,33 prosenttia. Ilman ratamuutoksia asteroidi tulisi lähelle Maata 16. maaliskuuta 2880.
Taivaan tulet (televisiosarja)
Tuotanto
Ensimmäisen tuotantokauden peruskuvausryhmästä ovat mukana toisella tuotantokaudella Ari Hellman, Varpu Eräpuu, Anne Syrjä, Heikki Pihkonen, Hilkka Joyce, Terhi Väänänen, Runa Åkerberg, Pekka Raitjoki, Markku Mäkinen, Jukka Tulppo, Karri Teräntö, Kari Niemi, Ari Pajunen, Klaus Männistö ja Manta Syvälä.
Muut henkilöt
Riitta ja Ari Lehtola ovat keski-ikäinen aviopari. He asuvat maatilalla rautatien varressa Kemijärven lähellä. Heillä on pieni poika Toivo. Aimo sattuu Lehtoloiden maatilalle Arin ollessa teillä tietymättömillä. Selvitettyään välinsä Arin kanssa Aimo ystävystyy hänen kanssaan. Lehtolat ovat mukana sarjan toisen ja kolmannen tuotantokauden jaksoissa.
Rooleissa
Leena Junnin näyttelijä jouduttiin vaihtamaan toiselle tuotantokaudelle näyttelijä Minna Koskelan jouduttua kieltäytymään roolista muiden työkiireidensä vuoksi.
Jääkiekon nuorten 1. divisioonan maailmanmestaruuskilpailut 2015
B-lohko
1. divisioonan B-lohko pelattiin Dunaújvárosissa, Unkarissa 14.- 20. joulukuuta 2014.
Noyen-sur-Seinen ruuhet
Vanhempi ruuhi
Ruuhen vierestä tavattiin myös jäänteitä rysistä ja katiskoista sekä ankeriaan ja hauen luita. Ruuhi on konversoitu upottamalla se polyetyleeniglykoliin ja se on esillä Nemoursin museossa (Musée départemental de Préhistoire d’Île-de-France de Nemours).
Sten Bergman
Bergman tutki Aasian eläimistöä ja matkusteli muun muassa Kamtšatkan niemimaalla 1920–1923, Kuriileilla 1929–1930, Pohjois-Koreassa 1935–1936 ja Papua-Uusi-Guineassa 1948–1950, 1952–1953 ja 1956–1958.
Koreassa Bergman keräsi eläimiä pääasiassa Hamgyong Pukton alueelta. Hän julkaisi tutkimuksistaan lyhyen kansantajuisen englanninkielisen artikkelin, jossa hän esitteli vain pienen osan aineistostaan. Hän julkaisi myös kaksi artikkelia ruotsiksi. Kokoelma toimitettiin Ruotsiin.
Karl Benz
Ura
Koulutuksensa jälkeen Benz teki ammattiin tutustumistöitä seitsemän vuotta eri yrityksissä, muttei katsonut sopivansa yhteenkään niistä. Sen jälkeen hän muutti Mannheimiin työskentelemään piirtäjänä ja suunnittelijana vaakatehtaassa. Vuonna 1868 hän siirtyi Pforzheimiin Gebrüder Benckiser Eisenwerke und Maschinenfabrik -sillanrakennusyrityksen palvelukseen. Myöhemmin hän teki lyhyen aikaa töitä Wienissä.
Benz & Cie ja Motorwagen
Motorwagenit varustettiin Benzin suunnittelemalla nelitahtimoottorilla ja rautaisilla renkailla aiemmin käytettyjen puisten renkaiden sijaan. Autoissa oli vetävät renkaat, sytytys ja Daimlerin ilmajäähdytys. Voima oli välitetty kahdella ketjulla vetoakselille. Ensimmäiset onnistuneet koeajot suoritettiin kesän 1886 alkupuolella yksityisillä teillä. Seuraavana vuonna Benz rakensi "Motorwagen Model 2", jossa oli lukuisia muutoksia. Hän paranteli Motorwagenia edelleen, ja vuonna 1887 Benz rakensi "Model 3" -mallin. Tässä mallissa oli lukuisia muutoksia, samalla kun palattiin käyttämään puurenkaita. Model 3 -malli esiteltiin Paris Expo -näyttelyssä samana vuonna. 1888 Benzin vaimo Bertha teki tällä mallilla maailman ensimmäisen automatkan Mannheimista Pforzheimiin ja takaisin (yhteensä 194 kilometriä).
Gnostilainen Pietarin ilmestys
Sisältö
Gnostilainen Pietarin ilmestys kertoo, kuinka Pietari kokee valaistumisen ja oivaltaa Jeesuksen ristiinnaulitsemisen todellisen salaisuuden. Kirjoitus esittää, ettei Jeesus todellisuudessa kuollut ristillä. Sama teema esiintyy myös muun muassa kirjoituksessa Suuren Setin toinen opetus. Pietarin ilmestys vie doketistisen tulkinnan äärimmilleen kuvaten todellisen elävän Jeesuksen iloitsemassa ja nauramassa ristin yläpuolella samalla, kun hänen sijastaan ristille naulitaan joku toinen:
Dagon
Dagania tai Dagonia palvoivat myös kanaanilaiset. Dagania palvottiin lisäksi Mesopotamiassa. Useat Akkadin ja Babylonian kuninkaat kuten Hammurabi ja Assurnasirpal II julistivat olevansa Dagonin poikia. Vanhassa testamentissa Dagon on filistealaisten pääjumala (Tuomarien kirja 16:23). Simson tuhoaa Daganin temppelin Gazassa kaatamalla sen kaksi pylvästä. Dagan on saattanut olla lisäksi meren jumala, ja hänet esitettiin kalanpyrstöisenä. Hänen nimensä merkitsee ”tähkä” mutta israelilaiset sekoittivat sen heprean kielen sanaan dag (kala) – tästä johtuvat kuvat kalanpyrstöisestä jumalasta. On kuitenkin epäselvää, ovatko Dagan ja Dagon sama jumala.
Dagonilla oli Ugaritissa suuri temppeli 1300 eaa., ja hänen nimensä oli jumalten listalla kolmantena. Hammurabin lain esipuheessa kuningas Hammurabi kutsuu itseään ”Eufratin varren astutuksen pellonraivaajaksi Dagonin, tämän luojansa avulla”.
Amfiboli
Amfibolit eli nauhasilikaatit ovat ryhmä silikaattimineraaleja, joissa piitetraedrit ovat ryhmittyneet nauhamaisiksi ketjuiksi. Amfibolien prismapinnat muodostavat keskenään 124 asteen kulman. Mineraaleilla on selkeät lohkosuunnat näitä pintoja myöten. Amfibolit sisältävät myös hydroksyylistä vettä (OH-ryhmä).
Forza (pelisarja)
Forza Motorsport 4 (2011)
Forza Motorsport 4 -pelissä on 500 erilaista autoa, jotka vaihtelevat tavallisista pienistä henkilöautoista kilpa-autoihin.
Belgica antarctica
Belgica antarctica on sopeutunut monin tavoin Etelämantereen ankariin olosuhteisiin. Antarktiksen lyhyen kesän takia B. antarctican toukkakehitys kestää kaksi vuotta. Toukat ovat väriltään tummia, jolloin niihin absorboituu enemmän Auringon lämpöä. Luultavasti pigmentti myös suojaa kudoksia ultraviolettisäteilyltä. Toukat elävät ryhmissä jolloin niiden aineenvaihdunnan tuottama lämpö ei pääse haihtumaan helposti. Toukat elävät mantereen rannikkoalueella tilapäisissä lammikoissa, jotka voivat muodostua niin sulamisvesien kuin merivedenkin vaikutuksesta. Tämän vuoksi ne sietävät elinympäristössään huomattavaa suolapitoisuutta, laajaa pH-aluetta ja muiden surviaissääskien tapaan selviytyvät myös erittäin vähähappisessa ympäristössä. Toisaalta ne selviytyvät myös omien ruumiinnesteidensä jäätymisestä ja voivat kuivuessaan tai altistuessaan merivedelle menettää nestettä jopa 35 % ruumiinpainostaan.
Pariah’s Child
Pariah’s Child on power metal -yhtye Sonata Arctican kahdeksas studioalbumi. Se julkaistiin 28. maaliskuuta 2014 levymerkillä Nuclear Blast.
Ivar Hörhammer
Ivar Gabriel Hörhammer (11. helmikuuta 1884 Örebro – 3. helmikuuta 1953 Helsinki) oli suomalainen taidekauppias, mesenaatti, toimittaja ja poliitikko. Hän toimi SDP:n kansanedustajana 1909–1911 sekä työskenteli muun muassa Arbetet-lehden päätoimittajana 1910–1912. Jätettyään politiikan vuonna 1916 Hörhammerista tuli Suomen merkittävimpiä taidevaikuttajia, joka tunnetaan erityisesti Helsingissä pitkään toimineen Galerie Hörhammeriin perustajana ja ensimmäisenä toimitusjohtajana.
Muuta
Hörhammer oli innokas shakin harrastaja. Vuonna 1922 Hörhammer valittiin Suomen Shakkiliiton ensimmäiseksi puheenjohtajaksi ja 1924 hän perusti Helsingin Yleisen Shakkiseuran. Suomen Shakkiliiton ja Työväen Shakkiliiton yhteistoiminnan käynnistyttyä Hörhammer toimi Suomen Keskusshakkiliiton ensimmäisenä puheenjohtajana 1948–1950. Hän oli myös Maailman shakkiliiton hyväksymä shakkituomari. Hörhammer oli erikoistunut pikashakkiin, jossa hän oli Suomen huippuja. Arpad Elon kehittämässä maailman shakinpelaajien vahvuuslukutilastossa Hörhammer oli vuonna 1923 sijalla 631.
Fancy Pants Adventures
Pelaaminen
Pelin pelattava hahmo on Fancy Pants Man, jota pelaaja ohjaa. Hahmoja ohjataan avoimilla tasoilla, jotka sisältävät esteitä ylitettäväksi ja vihollisia väistettäväksi tai tuhottavaksi. Vihollisia ovat esimerkiksi hämähäkki, etana ja asetta kantava hiiri.
Jack Vincent
Vaimonsa Maryn kuoltua 1989 Vincent muutti Pietermaritzburgiin. 1993 Kwa-Zulu-Natalin yliopisto myönsi hänelle kunniatohtorin arvon. Paraxerus vincenti-oravalaji on nimetty hänen kunniakseen.
Majræmadag
Majræmadag on kylä Alagirin piirin koillisosassa Pohjois-Ossetia-Alaniassa Venäjällä. Majræmadag sijaitsee aivan Gorætgæronin piirin vastaisella rajalla, piirin hallinnollisesta keskuksesta, Alagirin kaupungista, itään. Sen naapurina on lännessä Dzuaryqæun kylä.
Mamadou Sanogo
Sanogo valmistui Katin sotakoulusta vuonna 1965. Hän suoritti tutkinnot Taškentin sotilasinsinöörikoulussa Neuvostoliitossa ja Fort Belvoirin insinööriakatemiassa Yhdysvalloissa. Sanogo oli Malia hallinneen sotilaskomitean jäsen vuoden 1968 vallankaappauksesta aina komitean hajottamiseen saakka vuonna 1979, mutta hänellä ei koskaan ollut siinä erityistä vaikutusvaltaa.
Lama (talous)
Suomen 2000-vuosikymmenen lopun finanssikriisi
Positiivisempien talousennusteiden perusteella Suomen kansantalous ja maailmantalous lähtevät kasvuun ja palautuvat ns. pitkän aikavälin kasvu-uralle v.2011 lähtien. Pitkällä aikavälillä talouskasvun keskeiset tekijät ovat: teknologinen kehitys, työpanoksen kasvu ja kiinteän pääomakannan kasvu. Tärkein edellä mainituista on teknologinen kehitys, johon vaikutetaan panostamalla tutkimukseen ja tuotekehitykseen.
Barack Obama
Barack Hussein Obama II (laus. ; s. 4. elokuuta 1961 Honolulu, Havaiji, Yhdysvallat) on yhdysvaltalainen demokraattipoliitikko, joka toimi Yhdysvaltain 44. presidenttinä kahden kauden ajan vuosina 2009–2017. Vuonna 2009 Obamalle myönnettiin Nobelin rauhanpalkinto työstään ydinaseriisunnan ja maailmanrauhan puolesta.
Senaattorin ura
Neljä kuukautta Obaman senaattorina aloittamisen jälkeen Time-lehti nimesi hänet yhdeksi maailman vaikutusvaltaisimmista ihmisistä ja kutsui häntä yhdeksi Yhdysvaltain ihailluimmista poliitikoista. Obama oli listalla myös vuonna 2007. Lokakuussa 2005 julkaistussa artikkelissa englantilainen New Statesman listasi Obaman yhdeksi kymmenestä ihmisestä, jotka voivat muuttaa maailmaa.
Puhe demokraattien puoluekokouksessa vuonna 2004
Senaattorinvaalikampanjansa puolivälissä Obama kirjoitti ja piti puheen demokraattien Bostonissa, Massachusettsissa pidetyssä puoluekokouksessa heinäkuussa 2004. Puheessaan Obama toi esiin amerikkalaisen unelman teeman. Kerrottuaan äidinpuoleisen isoisänsä kokemuksista toisessa maailmansodassa ja presidentti Franklin D. Rooseveltin New Deal -ohjelman tuomista helpotuksista tämän tilanteeseen Obama sanoi, etteivät ihmiset odota valtion ratkaisevan kaikkia heidän ongelmiaan. Obaman mukaan he kuitenkin haluavat, että kaikilla on yhtäläiset mahdollisuudet parempaan.
Yhdysvaltain presidentinvaalit 2008
Obama valitsi varapresidenttiehdokkaakseen Delawaren senaattori Joe Bidenin. Valintaan vaikuttivat Bidenin työläistausta ja ulkopoliittinen kokemus. Oman presidenttiehdokkuutensa hän virallisti Yhdysvaltain demokraattisen puolueen puoluekokouksessa 28. elokuuta 2008.
Esivaalit
Barack Obama otti 21. helmikuuta jo yhdennentoista peräkkäisen voittonsa Hillary Clintonista sitten supertiistain, kun ulkomailla asuvat demokraatit antoivat hänelle enemmistön esivaaleissaan. Sitä ennen Obama oli voittanut Louisianan, Nebraskan, Washingtonin, Yhdysvaltain Neitsytsaaret, Mainen, pääkaupunki Washingtonin, Marylandin, Virginian, Wisconsinin ja synnyinosavaltionsa Havaijin.
Iosif Ivanovici
thumb|Iosif Ivanovici. Iosif Ivanovici (nimi myös muodoissa Ion, Ivan, Iosef tai Josef, 17. tammikuuta 1845 Timișoara, Itävallan keisarikunta – 28. syyskuuta 1902 Bukarest, Romania) oli romanialainen sotilaskapellimestari, säveltäjä ja sotilassoittokuntien ylitarkastaja. Hänet tunnetaan erityisesti valssien, kuten Tonavan aallot ja Carmen Sylva, tekijänä.
Tausta
Ivanovici syntyi 1845 Timișoarassa, silloisen Itävallan keisarikunnan alueella. Hän oppi soittamaan ensin lahjaksi saamaansa huilua. Hän liittyi vartuttuaan Galațin 6. rykmenttiin, missä hän opiskeli klarinetinsoittoa Alois Riedlin johdolla. Pian hänen lahjakkuutensa ja musiikillinen intohimonsa nostivat hänet yhdeksi rykmenttinsä parhaista muusikoista.
Barack Obama
Esivaalit
Clinton voitti 1. kesäkuuta Puerto Ricon esivaalit ja 3. kesäkuuta Etelä-Dakotassa. Obama voitti Montanassa, ja vaalien tulokset takasivat Obamalle yhdessä supervalitsijamiesten kanssa riittävän määrän valitsijamiehiä, jotta hän saattoi julistautua esivaalien voittajaksi ja puolueen ehdokkaaksi presidentinvaaleihin.
Iosif Ivanovici
Vaikutus
Elinaikanaan Ivanovici tunnettiin eräänä suurista tanssimusiikin säveltäjistä. Kuolemansa jälkeen hän vaipui kuitenkin hieman unohduksiin, mikä saattoi johtua Romanian eristyneisyydestä valtiona ja hänen etnisestä taustastaan, mikä ei ollut hänen kotimaansa vallanpitäjien suosiossa.
Tonavan aallot -valssi nousi maailmankuuluksi sävelmäksi etenkin vuoden 1946 jälkeen, jolloin Al Jolson ja Saul Chaplin sovittivat sen nimelle Anniversary Song elokuvassa The Jolson Story.
Pyhäpäivä
Pyhäpäivien poistelu ja siirtely Ruotsissa ja Suomessa
Ruotsalainen ja suomalainen arkipyhien poistelu ja siirtely on ainutlaatuista maailmassa. Perusteena siirroille on useimmissa tapauksissa ollut halu mahduttaa vuoden varteen mahdollisimman paljon normaalimittaisia, yhtenäisiä työviikkoja. Kun Suomessa useimmat lauantait tulivat vapaapäiviksi, sovittiin aluksi sellainen poikkeus, että muualla kuin lauantailla tai sunnuntailla olevaa arkipyhää (esim. pitkäperjantaita) seuraava lauantai oli työpäivä, joten paitsi työviikot, myös viikonloput rikkoontuivat. Kirkko on vastustanut siirtoja. Monissa muissa maissa on enemmän arkipyhiä, jotka ovat työpäiviä.
Ecliptica
Ecliptica on Sonata Arctican ensimmäinen albumi. Se äänitettiin Tico Tico Studiolla ja julkaistiin vuonna 1999. Japanilaisella versiolla on yksi bonuskappale, "Mary-Lou".
Yhtye äänitti albumin uudelleen vuonna 2014.
Barack Obama
Varsinainen vaali
Toimittaja Jari Lindholm arvioi Obaman voittaneen, koska tämä oli parempi televisioväittelyissä. Myös republikaanien ehdokasasettelu, nimenomaan varapresidenttikandidaatti Sarah Palinin muuttuminen poliittisesta tähdenlennosta puolueensa painolastiksi vaikutti samaan suuntaan. Lopullisesti Obaman kampanjan voittokulun varmisti kuitenkin päätös luopua julkisesta vaalirahoituksesta: se takasi hänelle rajattomat mahdollisuudet varainkeruuseen samalla, kun McCainin kampanja joutui tyytymään puolueen rahoitukseen ja liittovaltiolta saatuun 85 miljoonaan dollariin. Obaman kampanja onnistui keräämään 454 miljoonaa dollaria yksityisillä lahjoituksilla.
Ulkopoliittinen toiminta
Obama teki maaliskuussa 2016 historiallisen valtiovierailun Kuubaan. Maat alkoivat palauttaa diplomaattisuhteitaan loppuvuodesta 2014. Edellisen kerran Yhdysvaltain presidentti oli käynyt maassa vuonna 1928, jolloin presidenttinä oli Calvin Coolidge. Obama tapasi vierailunsa aikana Raoul Castron, mutta ei Fidel Castroa.
Ulkopolitiikan tulokset
Obaman tavoitteista saavutettiin Yhdysvaltojen osallistuminen Pariisin ilmastosopimukseen, diplomaattisuhteet Kuubaan ja ydinaseriisuntasopimus Venäjän kanssa.
Talous- ja energiapolitiikka
Obaman hallinto on teetti neljän vuoden välein ilmastoarvion (National Climate Assesment, NCA). Raporttien tehtävänä on selvittää ilmastonmuutoksen vaikutuksia Yhdysvalloissa.
A. T. Hill
Vuonna 2011 ensi-iltansa saaneessa kanadalais-suomalaisessa draamadokumentissa Under the Red Star Hilliä esittää näyttelijä Jussi Nikkilä.
Albert Ingman
Perhe
Ingmanin puoliso oli Ida Lovisa Lindström (1877-1954), jonka kanssa hän avioitui vuonna 1897. Pariskunnalla oli kaksi lasta.
Classics – The Rarest
Classics – The Rarest on suomalaisen Wigwam-yhtyeen kolmas kokoelmalevy. Se julkaistiin vuonna 1990.
Šipkan solan taistelu
Taistelupaikalle pystytettiin vuonna 1934 ”Vapauden monumentti” -niminen suuri muistomerkki, jonka aiheena on taistelun merkitys Bulgarian itsenäistymiselle.
Paphiopedilum villosum
Kuvaus
P. villosum on ryppäittäin kasvava venuksenkenkä. 14-42 cm pitkiä ja 2-4 cm leveitä lehtiä on neljästä viiteen kappaletta. Väritys on päältä vaaleanvihreä, alta tyvestä violettipilkkuinen. Kukkavana on 7-24 cm pitkä, pitkän pehmeän valkoisen karvan peittämä, ja väriltään violetti vihrein pilkuin. Kukkavanan kärkeen kehittyy yksi kukka, joka on 7-14 cm leveä. Laji kukkii huhtikuusta toukokuuhun.
Kaarlen kenttä
Yleisöennätys
Parhaimmillaan vuonna 2001 oli yhtenä päivänä 10 500 katsojaa.
Koivikko (Kerava)
Koivikko on asuinalue, joka kuuluu eteläiseen Keravaan, ja sijaitsee Savion kaupunginosassa. Koivikossa on lähes pelkästään omakoti- ja paritaloja. Alue on vehreää ja sisältää suuria rakentamattomia metsäalueita. Koivikossa on urheilualue, jossa on talvella luistelujää ja jääkiekkokenttä. Kesällä alueella voi pelata tennistä ja muita hiekkakentällä pelattavia pelejä.
Hans Ooft
Hans Ooft (s. 27. kesäkuuta 1947 Rotterdam) on alankomaalainen jalkapalloilija ja jalkapallovalmentaja.
Yaot
1800-luvulla rannikolla asuneet yaot rikastuivat käymällä kauppaa sisämaan kansojen ja rannikolle purjehtivien arabien välillä. Tärkein kaupan kohde olivat orjat.
Jalmari Pilkama
Pilkama toimi poliittisella urallaan myös kunnallispolitiikassa, kokoomuksen puoluevaltuuston jäsenenä ja kokoomuksen Uudenmaan piiriliiton puheenjohtajana. Vuonna 1939 hänelle myönnettiin kunnallisneuvoksen arvonimi. Pilkama kuoli elokuussa 1942, kesken neljännen kansanedustajakautensa, 61-vuotiaana. Hänen seuraajansa eduskunnassa oli Teuvo Valanne.
Manu Kontula
Elämä ja ura
Kontula oli kansanedustajana 1924–1927 edustaen Uudenmaan läänin vaalipiiriä. Hän oli presidentin valitsijamiehenä vuoden 1925 presidentinvaaleissa, kuului Iitin kunnanvaltuustoon ja oli Kuusankosken kunnanvaltuuston puheenjohtajana.
Laeva
Pinta-alaa kunnalla oli 233,18 neliökilometriä ja asukkaita siellä oli 879 (1.1.2008). Kunnan keskus oli nimeltään Laeva. Laevan kunnanjohtaja oli Väino Kivirüüt.
Laevan suomalainen ystävyyskunta oli Vähäkyrö (vuodesta 1994).
Kylät
Ensimmäinen maininta Laevan kylästä on vuodelta 1295. Kärevere mainittiin puolestaan ensimmäistä kertaa vuonna 1296.
Valentin Vološinov
Vološinov kuoli vuonna 1936 eli 40-vuotiaana tuberkuloosiin.
Procter & Gamble
Kynttiläntekijä William Procter Englannista ja saippuavalmistaja James Gamble Irlannista perustivat Procter & Gamblen vuonna 1837 Yhdysvaltojen Cincinnatissa.
MM-rallikausi 1986
Kuljettajien mestaruuden viimeisellä B-ryhmän autolla voitti lopulta Suomen Juha Kankkunen Peugeotilla, joskin mestarina ehti kymmenen päivän ajan olla Markku Alén. Alén menetti mestaruuden, sillä Sanremon osakilpailun pisteet mitätöitiin jälkikäteen. Alén oli jo ehtinyt juhlia mestaruuttaan.
Andrea Caracciolo
Andrea Caracciolo (s. 18. syyskuuta 1981 Milano, Italia) on italialainen jalkapalloilija. Hyökkääjänä pelaava Caracciolo edustaa tällä hetkellä Serie A:n Bresciaa.
Kauluspekari
Levinneisyys ja elinympäristö
Kauluspekaria esiintyy laajalla alueella Yhdysvaltain eteläosista (Arizona, Texas ja New Mexico) Keski-Amerikan kautta Etelä-Amerikkaan Argentiinan pohjoisosiin asti. Se on luokiteltu elinvoimaiseksi. Kauluspekari on hyvin sopeutuva laji, ja se voi elää monenlaisissa ympäristöissä trooppisista sademetsistä puoliaavikoille ja kuiviin kaktuspensaikoihin.
Lappajärven kirkko
Esineistö
Kirkon sisällä oleva 24 kynttilän kynttiläkruunu on Lappajärven nuorten miesten lahjoittama vuodelta 1772. Kaksi kirkon seitsemänhaaraista kynttilänjalkaa on Nils Röring lahjoittanut vuonna 1765. Kirkon katosta roikkuu kirkkolaiva joka on kopio Lars Wervingin vuonna 1733 tekemästä votiivilaivasta joka luovutettiin pois vuonna 1904 ja sijaitsee nykyisin Kansallismuseossa. Kirkon kullatun kaksipuolisen virsitaulun on suunnitellut Rijfit 1800-luvun alussa.
Ramses II
Faaraona
Seti I kuoli vuonna 1279 eaa. ja Ramseksesta tuli faarao. Hän alkoi heti valmistella sotaretkiä Syyriaan ja Kanaaniin palauttamaan Egyptille heettiläisten valtaamia alueita ja kauppareittejä. Toisena hallintovuonnaan Ramses löi harhautustaktiikan avulla merikansat Niilin suistolla.
Raamatussa
Ramses II:n on usein arveltu olleen se Toisessa Mooseksen kirjassa mainittu faarao, joka piti israelilaisia orjuudessa, kunnes he poistuivat maasta Mooseksen johdolla. Faaraon nimeä ei Raamatussa kuitenkaan mainita, mutta hänen mainitaan rakennuttaneen muun muassa Ramses-nimisen kaupungin.
Jälkimaine
Ramseksen pitkä valtakausi oli vakaa ja vauras. Hän turvasi valtakunnan rajat, kasvatti sen vaurautta ja laajensi sen kaupankäyntiä. Ramses mainitaan lähes jokaisessa Egyptin muinaisessa arkeologisessa kohteessa. Monet hänen seuraajansa kunnioittivat häntä käyttämällä hänen nimeään.
Paphiopedilum tigrinum
Elinympäristö ja hoito
P. tigrinum kasvaa puolivarjossa epifyyttinä tai pohjoisenpuolisilla kivikkorinteillä lehtiroskassa ja humuksessa 1 400–2 000 metrin korkeudella. Lajin luontainen levinneisyysalue kattaa Kiinan Yunnanin provinssin länsilaidalla sijaitsevan Gaoligongin vuoriston. Alueen lämpötila vaihtelee 8 ja 20 celsiusasteen välillä. Ilmasto on talvisin kuiva, kesäisin kostea.
Toldzgun
Toisen maailmansodan aikana vuonna 1942 Toldzgunia miehittivät osana natsi-Saksan sotavoimia suomalaisen Waffen-SS-vapaaehtoispataljoonan pioneerit syyllistyen Kansallisarkiston teettämän selvityksen mukaan kylässä sotarikoksiin teloittaen ainakin seitsemän paikallista siviilihenkilöä sekä viisi venäläistä sotilaskarkuria.
Eero Saarinen
Ura
Eero Saarinen syntyi Hvitträskissä isänsä, arkkitehti Eliel Saarisen 37-vuotispäivänä ja vietti paljon aikaa tämän ateljeessa. Perhe muutti pysyvästi Yhdysvaltoihin Eeron ollessa 13-vuotias, mutta he viettivät kesiä Suomessa. Saarinen valmistui arkkitehdiksi 1934 Yalen yliopistosta. Hän opiskeli lyhyen aikaa myös kuvanveistoa Pariisissa Académie de la Grande Chaumièressa. Valmistuttuaan arkkitehdiksi Saarinen matkusteli Euroopassa ja osallistui eri projekteihin ja kilpailuihin. Palattuaan Euroopasta hän toimi jonkin aikaa opettajana Cranbrook Academy of Art -koulussa, missä myös hänen isänsä oli opettajana. Vuonna 1938 Saarinen alkoi työskennellä isänsä toimistossa ja työskenteli siellä aina tämän kuolemaan saakka. Eero Saarinen teki läpimurtonsa Jeffersonin muistomerkin (St Louis) suunnittelukilpailussa 1948. Hän oli rationalistis-konstruktivistisen suunnan edustaja.
Cliché
Vuonna 2000 Radiomafian Oopperan äänestyksessä Jimi Pääkallo/Cliché äänestettiin laimeimmaksi kotimaiseksi artistiksi/bändiksi. Äänestyksessä kysyttiin "vuoden tökeröimpiä popyritelmiä ja naurettavimpia rockari-wannabeitä". ja myöhemmin Cliché hajosi musiikillisiin erimielisyyksiin.
Dekemhare
Kaupunkiin ajaa päivittäin nelisenkymmentä linja-autovuoroa pääkaupunki Asmarasta. Mendeferaan, samoin kuin Adi Keyhin kulkee kolmisen päivittäistä vuoroa.
Quilapayún
Quilapayún on chileläinen Santiago de Chilessä perustettu yhtye. Yhtyeen kokoonpano on muuttunut melko lailla vuosien aikana, mutta se toimii edelleen aktiivisesti. Quilapayún on yksi chileläisen nueva canción-liikkeen kantavia voimia.
Artturi Koskenkaiku
Artturi Koskenkaiku oli naimisissa vuodesta 1919 Venny Irene Flinckmanin kanssa.
Vuoristo
Vuoristojen syntyminen
2) Lohkovuoristot syntyvät, kun litosfäärin kallioon syntyneet jännitykset purkautuvat niin sanottuina lohkoliikuntoina, joiden yhteydessä kallioperä repeää ja suuria kallion lohkoja siirtyy ylös- ja alaspäin. Ylöspäin siirtyneitä lohkoja kutsutaan myös horsteiksi. Monet Keski-Euroopan matalat vuoristot ovat lohkovuoristoja, esimerkiksi Saksan Schwartzwald.
Maapallon nykyiset vuoristot
Norja on Pohjoismaiden vuoristoisin maa. Norjan läpi pohjoisesta etelään ulottuu Skandien vuoristo, josta osa on Ruotsin puolella. Skandien ja samalla Pohjoismaiden korkein huippu Galdhøpiggen ulottuu 2 469 metrin korkeuteen.
Suomessa vuoristoa edustavat Kilpisjärven seudulla Käsivarren Lapin luoteisimman kolkan suurtunturit, kuten Saana, Termisvaara ja Halti, jotka ovat syntyneet Skandien vuorenpoimutuksen aikaan Suomen vanhan peruskallion ja Skandien nuoremman kallioperän rajalla.
Kavillisuus ja eläimistö
Varsinaisena vuoristokasvillisuusvyöhykkeenä pidetään alpiinista vyöhykettä, joka on puurajan yläouolella olevaa tundraa. Toisaalta jossain mielessä vuoristokasvillisuudeksi lasketaan kaikki vuorilla sijaitseva kasvillisuus. Korkealla vuorilla ilmasto on kylmää ja siellä sijaitseva kasvillisuus on sopeutunut kylmiin oloihin. Vuoristossa kasvillisuus muuttuu nopeasti ylöspäin mennessä ja tällä tavoin luonto on hyvin vyöhykkeistä. Kasvit ovat sopeutuneet kylmiin oloihin siten, että ne ovat hyvin matalakasvuisia tai maanmyötaisiä. Myös eläimet ovat sopeutuneet vuoristo-olosuhteisiin. Vuoristossa eläviä eläimiä ovat esimerkiksi lumimyyrä ja vuorikauris.
Nyrkkeilyn maailmanmestaruuskilpailut 2013
Vuoden 2013 nyrkkeilyn maailmanmestaruuskilpailut järjestettiin 14.–26. lokakuuta Almatyssa, Kazakstanissa. Kisoissa oteltiin 10 painoluokassa. Kisojen menestynein maa oli Kazakstan, jonka urheilijat saavuttivat kisoista kahdeksan mitalia; neljä kultaa, kaksi hopeaa ja kaksi pronssia.
Adi Keyh
Kaupungista kulkee pari päivittäistä linja-autovuoroa pääkaupunki Asmaraan. Eritrean korkein vuori Emba Soira (3 018 m) sijaitsee linnuntietä noin 20 kilometriä kaupungista kaakkoon.
Catalanin luku
Rekursiivinen laskutapa:
Ensimmäiset Catalanin luvut (n:n arvoilla 0, 1, 2, …) ovat 1, 1, 2, 5, 14, 42, 132, 429, 1430, 4862, 16796, 58786, …
Hans Christian Ulrik Midelfart
Ura
Vuodesta 1800 hän opetti Trondhjem Skolessa. 1802 hänet valittiin papiksi Bejtstadenin seurakuntaan ja vuonna 1804 hänestä tuli pastori Vestre Indherrediin. Tällöin hän sai erityistunnustuksen Trondheimin piispa Buggelta koululaitoksen kehittämistoiminnastaan. Hänen oppilaitaan kuvailtiin alueen parhaiten oppineiksi. Muutoinkin häntä on kuvattu uhrautuvaiseksi luonteeksi vaikeiden sotavuosien aikana seurakuntansa suhteen.
Nalkala
Nalkala on Tampereen 3. kaupunginosa. Se kattaa ydinkeskustan eteläisen osan Hämeenkadusta Laukontorille. Kaupunginosa rajoittuu Tammerkosken alajuoksuun, Ratinan suvantoon, Pyhäjärveen ja lännessä Hämeenpuistoon.
Sarvet, sorkat, salatieteet
Vastaanotto
Albumi sai erinomaisen vastaanoton. Desibelin Mikko Lamberg antoi albumille neljä tähteä viidestä, ja piti erityisesti albumin asennetta, soundimaailman rikkautta ja Janne Perttilän kitaransoittoa kantavana voimana. Niin ikään Soundin Antti Mattila antoi albumille neljä tähteä, ja piti albumin melodista ja akustista revittelyä erinomaisena lisänä perinteiseen hardcore-paahtamiseen. Imperiumin Antti Klemi antoi albumille arvosanan 8+, ja piti albumia metallisuudestaan huolimatta punk-tuotoksena, jonka heikommatkin kappaleet pääsevät voiton puolelle silkalla aggressiivisuudellaan. V2.fi -sivuston J.A. Kaunisto piti tuotantoa niin onnistuneena, että viimeisestäkin räkäisyydestä tahtoo pitää kiinni, rosoisten sanoitusten niitä vaatiessa. Kaaoszinen Arto Mäenpää ylisti albumia Sakaran muiden yhtyeiden viimeaikaisia julkaisuja merkittävästi paremmaksi tuotokseksi, ja väitti kuuntelukokemuksen jälkeen muun musiikin ”maistuvan puulle”.
Älmhultin kunta
Kuntajaon kehitys
Stenbrohultin maalaiskuntaan perustettiin vuonna 1885 Älmhultin taajaväkinen yhdyskunta. Paikannimi kirjoitettiin tuolloin muodossa Elmhult. Vuonna 1901 Älmhult erotettiin omaksi kauppalaksi ja taajaväkinen yhdyskunta lakkautettiin. Vuoden 1952 kuntauudistuksessa muodostettiin seuraavat "suurkunnat":
Väestönkehitys
Kunnan väestö taustan mukaan on esitetty seuraavassa taulukossa.
Vielä vanhempien vuoden 1984 lopun tietojen mukaan 4,9 prosenttia kunnan asukkaista oli ulkomailla syntyneitä. Tuolloin kunnassa asui 118 Suomessa syntynyttä, mikä vastasi 0,8 prosenttia kunnan väestöstä.
Georg W. Johansson
Elämä
Johanssonin vanhemmat olivat Iitissä syntynyt maalarimestari David Johansson (s. 1849) ja Inkoosta kotoisin ollut Emilia Sofia Lindholm (s. 1853). Johansson kävi viisi vuotta Svenska reallyceumia, mutta joutui varojen puutteessa lopettamaan koulunsa, jonka jälkeen hän työskenteli pitkään maalarina VR:n Helsingin konepajalla.
Perhe
Johanssonin puoliso oli Maria Alexandra ”Sascha” Rehnström (1876–1947). Pariskunnalla oli kaksi lasta Gurli (1907–1960) ja Bror-Holger (1909–1969).
Älmhultin kunta
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Bob Kauffman
Kauffman kuoli 69-vuotiaana 25. heinäkuuta 2015 nukkuessaan kotonaan Georgian Lilburnissa.
Sotuba
thumb|Nigerjoen pohjaa vuoden kuivimpana aikana. Sotuba on Nigerjoen koski Bamakon kohdalla Malissa. Sen putouskorkeus on noin kymmenen metriä. Sotuba ja sen alapuolella sijaitseva Kenién koski estävät jokiliikenteen Nigerin ylä- ja keskijuoksun välillä. Geologisesti ne liittyvät joen vasemmalla rannalla kohoaviin Mandinguevuoriin.
Fresh Garbage – Rarities 1969–1977
Fresh Garbage – Rarities 1969–1977 on suomalaisen Wigwam-yhtyeen viides kokoelmalevy, joka julkaistiin vuonna 2000. Levy sisältää harvinaisia kappaleita, kuten yhtyeen ensimmäisen singlekappaleen "Must Be the Devil".
Tennōjin puisto
Puiston sisäänpääsyportin läheisyydessä on laajoja kukkaistutuksia ja ruusuköynnösten koristama muuri. Puistoon sisältyy myös lampi ja sen rannalla japanilaistyylinen Keitakuen-puutarha, jonka pinta-ala on 13 700 m2.
Nykyfilosofia
Positivistit ovat painottaneet tieteiden luonnontieteellistä pohjaa, kun taas hermeneutikot painottavat ihmisläheistä näkökulmaa. 1900-luvulla positivistisen suuntauksen edustajat, kuten loogiset empiristit liittyvät läheisesti analyyttiseen suuntaukseen, kun taas hermeneutikot, eksistentialistit ja muut tulkitsevampaa suuntausta painottavat kuuluvat mannermaiseen suuntaukseen.
Ruth Westheimer
Ruth Westheimer syntyi Saksassa juutalaisperheeseen, joka lähetti hänet 1939 sotalapseksi Sveitsiin. Vanhemmat katosivat sodassa, ja orvoksi jäänyt nuori nainen kävi sodan jälkeen lastenhoitajakoulun Israelin Tel Avivissa ja sai 1951 paikan lastenkodin johtajana Pariisissa, jossa hän työn ohella opiskeli sosiologiaa. 1950-luvun keskivaiheilla hän muutti Yhdysvaltoihin.
Oskari Jalava
Kansanedustajaksi
Vuonna 1899 Jalava perusti Turun työväenyhdistyksen peltiseppien ammattiosaston. Vuotta myöhemmin hän liittyi Suomen rauta- ja metallityöntekijäin liittoon ja osallistui Tampereella pidettyyn Suomen ammattijärjestöjen ensimmäiseen kongressiin. Helsinkiin muutettuaan Jalava toimi Helsingin työväenyhdistyksen peltiseppien ammattiosaston puheenjohtajana. Suurlakon aikana hänet valittiin kaupungin köyhäinapukomitean jäseneksi. Vuodesta 1906 lähtien Jalava toimi sosialidemokraattisen puolueen kiertävänä puhujana Etelä-Hämeessä. Maaliskuussa 1907 hänet valittiin kansanedustajaksi Hämeen läänin eteläisestä vaalipiiristä Suomen ensimmäisissä yksikamarisen eduskunnan vaaleissa. Jalava putosi eduskunnasta 1910, mutta valittiin jälleen seuraavissa vaaleissa.
Luoteissumatralaiset kielet
Luoteissumatralaiset kielet on malaijilais-polynesialaisten kielten alaryhmä. Siihen kuuluvia kieliä puhutaan Indonesiassa Sumatran saaren pohjoisosassa sekä ympäröivillä pienemmillä saarilla kuten Simeuluella, Niasilla, Siberutilla ja Engganolla. Luoteissumatralaisten kielten alle luokitellaan enggano, gajo, mentawai, nias, sikule, simeulue sekä seitsemän kieltä käsittävä batak-kielten ryhmä.
Prader–Willin oireyhtymä
Prader–Willin syndrooman takana on hyvin harvoin periytyvä mutaatio, joten perheeseen ei todennäköisesti synny useampia PWS-lapsia. Potilaiden erityispiirteitä ovat monesti mantelin muotoiset silmät ja taipumus skolioosiin. Oireyhtymästä kärsivillä esiintyy myös psykooseja runsaammin kuin normaaliväestöllä.
Pro Football Hall of Fame
Modernin ajan (1982–) ehdokkaat
Alustava Hall of Fame -ehdokasluettelo nimetään jokaisen vuoden elokuussa. Valitsijakomitea rajaa tästä noin 100-150 pelaajan luettelosta syksyn aikana postiäänestyksellä marraskuuhun mennessä noin kaksikymmentä semifinalistia. Seuraavan vuoden tammikuussa, uuden äänestyskierroksen jälkeen, ilmoitetaan lopulliset 15 eniten ääniä saanutta Hall of Fame -finalisteiksi. Joka vuosi finalisteiksi päätyy 15 entistä pelaajaa, valmentajaa tai NFL-vaikuttajaa ammattilaisuransa meriittien perusteella.
Maria Goeppert-Mayer
Elämä
Maria Goeppert syntyi Saksan Kattowitzissä (nykyisin Puolan Katowice) 1906. Vuonna 1910 hänen isänsä sai lastenlääketieteen professuurin Göttingenistä, missä Maria kävi koulunsa ja asui naimisiinmenoonsa asti. Hän väitteli teoreettisesta fysiikasta Göttingenissä 1930. Hiukan aikaisemmin hän tapasi amerikkalaisen Joseph Edward Mayerin joka oli Göttingenissä stipediaattina. He menivät naimisiin ja muuttivat Yhdysvaltoihin 1930.
FS Champlain (1872)
Champlain oli Ranskan laivaston vuonna 1872 vesillelaskettu Infernet-luokan korvetti.
Hiilitulli
Tavoitteena on, että EU-tuontituotteiden hinnat heijastavat nykyistä paremmin niiden todellisia hiilipäästöjä ja samalla kannustaa EU:n ulkopuolisia valmistajia vähentämään päästöjään.
Napapiirin hiihto
Napapiirin hiihdon voi hiihtää sekä perinteisellä ja vapaalla hiihtotyylillä. Hiihdon lähtö ja maali ovat Ounasvaaran hiihtostadionilla.
Villi planeetta
Juoni
Tällä välin draagit ovat kehittäneet tehokkaampia hävityskeinoja ja hyökkäävät omien kaupunkiin. Omit pakenevat kahdella raketilla villille planeetalle. Villillä planeetalla heille paljastuu draagien meditaation tarkoitus. Muuten autiolla planeetalla on päättömiä patsaita, joihin draagien lentävät ajatuskuplat liittyvät. Tällä tavoin draagit ovat yhteydessä toisten galaksien olentoihin ja läpikäyvät näiden kanssa "paritteluriittejä" pystyen näin lisääntymään.
Rosemary Sutcliff
Rosemary Sutcliff (14. joulukuuta 1920 – 23. heinäkuuta 1992) oli brittiläinen romaanikirjailija, joka muistetaan parhaiten historiallisesta fiktiostaan. Hänen tuotantonsa on suunnattu etupäässä lapsille.
Elämä ja ura
Sutcliff syntyi Surreyssä, mutta merivoimien upseerina toimineen isän työn vuoksi perhe kiersi tukikohdissa eri puolilla maailmaa, kunnes tytär oli kymmenvuotias. Sutcliff sairastui kaksivuotiaana Stillin tautiin, vaikeaan niveltulehdukseen, joka rajoitti olennaisesti hänen liikkumiskykyään ja pakotti hänet lopulta pyörätuoliin.
Felix Weingartner
200px|right|thumb|Felix Weingartner Felix Weingartner, Edler von Münzberg (2. kesäkuuta 1863 – 7. toukokuuta 1942) oli itävaltalainen kapellimestari, säveltäjä ja pianisti. Hän syntyi Zadarissa Kroatian alueella itävaltalaisille vanhemmille ja asui vuodesta 1868 lähtien Grazissa.
Minas Geraes
Taustaa
Taistelulaivat tilattiin brittiläiseltä Armstrong Whitworthilta, joka puolestaan käytti alihankkijana Vickersiä. Pian aloittamisensa jälkeen rakennustyöt kuitenkin keskeytettiin HMS Dreadnoughtin vesillelaskun seurauksena. Dreadnought-sotalaivatyyppi teki kaikista aikaisemmista taistelulaivoista vanhentuneita. Tämän vuoksi Brasilian tilaamat taistelulaivatkin palautettiin suunnittelupöydälle, vaikka joitakin jo valmiina olleita osia, kuten panssaria, hyödynnettiin jatkossakin kustannussyistä. Uusien suunnitelmien pohjalta luotiin toinen sopimus helmikuussa 1907. Tällä kertaa aikeena oli rakentaa dreadnought-tyypin aluksia, joissa olisi kaksitoista 304,8 mm:n tykkiä. Alukset tulisivat olemaan raskaammin aseistettuja kuin yksikään toinen sillä hetkellä vesillä ollut, ja niiden huippunopeus tulisi olemaan 39km/h. Suunnitelmissa tapahtuneista muutoksista johtuen alukset tulisivat maksamaan paljon enemmän kuin aiemmin rakenteilla olleet, joten vain kahden valmistus saatettiin aloittaa välittömästi.
Toinen maailmansota ja myöhemmät vaiheet
Minas Geraes oli ankkuroituna suurimman osan loppuajastaan. Vaikka se poistettiinkin käytöstä 16. toukokuuta 1952, alus toimi Brasilian merivoimien ylipäällikön päämajana 17. joulukuuta saakka. Minas Geraes poistettiin alusrekisteristä 31. joulukuuta ja myytiin romutettavaksi SA Cantiere Navale de Santa Marialle Italiaan. Laiva otettiin hinaukseen 1. maaliskuuta 1954, ja se saapui Genovaan 22. huhtikuuta. Yli neljäkymmentä vuotta palveluksessa ollut alus romutettiin vielä samana vuonna.
Alex Broadhurst
Maajoukkueura
Broadhurst pelasi alle 18-vuotiaiden Ivan Hlinkan muistoturnauksessa vuonna 2010, jolloin hän voitti hopeaa. Broadhurst pelasi myös World Junior A Challengessa vuonna 2011, jolloin hän voitti pronssia.
Yaniv Katan
Katan on Maccabin oma kasvatti, joka on edustanut seuraa koko uransa ajan lukuun ottamatta lyhyttä visiittiä Englannin valioliigan West Hamissa vuosina 2006–2007.
Aamupojat
"Kesäpojat" sai NRJ:n kuuntelijoilta hyvän vastaanoton, joten Aamupojat päättivät tehdä uuden kappaleen jouluksi 2007. Mukaan saatiin myös Fintelligensistä tuttu räppäri Elastinen. Aamupoikien joulubiisi "Heiluta sun joulukinkkua" julkaistiin marraskuussa.
Sýros
Sýros, antiikin aikana Sȳros , Syriē tai Syra , on Kreikan saari, joka kuuluu Kykladien saariryhmään. Sen pinta-ala on 83,6 km² ja asukasluku 21 507. Hallinnollisesti saari kuuluu Sýros-Ermoúpolin kuntaan, Sýroksen alueyksikköön ja Etelä-Egean saarten alueeseen. Saaren pääkaupunki on Ermoúpoli.
Hallinto, kaupungit ja kylät
Sýros kuuluu hallinnollisesti Sýros-Ermoúpolin kuntaan, johon kuuluu myös joukko pienempiä asumattomia lähisaaria. Aiemmin saaren alue jakaantui kolmen eri kunnan alueelle.
Kivikasvot
Historia
Kivikasvot esiintyivät ensi kerran televisiossa ohjelmallaan Ihan totta TV1:ssä vuonna 1966. Sen jälkeen Kivikasvot olivat Matti Kuuslan Kesäterässä-ohjelman vakiovieraina kesällä 1968. Kivikasvojen TV-ura aukeni Mainostelevisiossa syksyllä 1969 omalla ohjelmalla. Ohjelma jatkui kuusi vuotta kevääseen 1975 saakka. Kivikasvojen ohjelma keräsi huimia katsojalukuja, jopa yli 2,5 miljoonaa katsojaa jaksolta. Se olikin yksi 1970-luvun katsotuimmista ja suosituimmista TV-ohjelmista.
Jonathan Clements
Jonathan Clements (s. 9. heinäkuuta 1971) on brittiläinen kirjailija ja käsikirjoittaja, joka on kirjoittanut muun muassa Kungfutsen, Koxingan ja Qin Shi Huangdin elämäkerrat. Hän kirjoittaa myös kuukausittain kolumneja Neo-lehteen, sekä oli luomassa japanilaisia draama- ja animesarjoja käsitteleviä tietosanakirjoja. Clements puhuu sekä kiinaa että japania, ja suuri osa hänen teoksistaan sijoittuukin Itä-Aasiaan. Tämän lisäksi hänen aiheisiinsa on kuulunut muun muassa viikingit, Mao Zedong ja Mannerheim.
Hampurin kulttuuri
Hampurin nuolenkärjet ja työkalut
Hampurin nuolenkärjet olivat niin sanottuja olkapääkärkiä, Tanskasta on löydetty myös toisenlaisia Havelte-kärkiä, joita pidetään myöhäiseen Hampurin kulttuuriin liittyvinä. Olkapääkärkiä on löydetty myös Pariisin altaasta myöhäiseltä Madeleine-kaudelta, muttei niiden uskota liittyvän Hampurin kulttuuriin. Aiemmista kärjistä esimerkiksi Perigordin Gravetten ajan varhainen Font Robertin kärki on tyypiltään hieman ruotokärkeä muistuttava olkapääkärki. . Lisäksi oli tietenkin uurtimia, joilla halkaistiin ja kaiverrettiin luuta. Teräväkärkisillä leikkureilla luultavasti tehtiin nahkatöitä. Hampurin kulttuurin työkaluja olivat hihnaleikkurit ja pura, saksaksi Zinken, jolla halkaistiin putkiluuta.